PROTIMONOPOLNÝ ÚRAD SLOVENSKEJ REPUBLIKY

ROZHODNUTIE

                Bratislava 13. januára 2009

Číslo: 2009/PE/L/1/001	 						

	Protimonopolný úrad Slovenskej republiky, odbor legislatívno-právny a európskych záležitostí, príslušný na konanie podľa § 38 ods. 13 zákona č. 136/2001 Z. z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov vo veci povinnosti podnikateľa Komory geodetov a kartografov, Na paši 4, 821 02 Bratislava, zaplatiť penále takto 
	
rozhodol

podnikateľ Komora geodetov a kartografov, Na paši 4, 821 02 Bratislava je povinný podľa § 38 ods. 9 zákona č. 136/2001 Z. z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov za oneskorené zaplatenie pokuty uloženej mu rozhodnutím Protimonopolného úradu Slovenskej republiky, odboru dohôd obmedzujúcich súťaž, č. 2007/KH/1/1/108 zo dňa 21. 12. 2007  zaplatiť penále vo výške 101,24 EUR (slovom stojeden euro a 24 centov), teda 3 050,-Sk (slovom tritisíc päťdesiat  slovenských korún), za obdobie od 30. 7. 2008 do 29. 9. 2008, t.j. 61 dní omeškania na účet Protimonopolného úradu Slovenskej republiky, číslo 7000060793/8180 vedený v Štátnej pokladnici KS 1118 v lehote 15 dní od nadobudnutia právoplatnosti tohto rozhodnutia.   

Odôvodnenie:

	Rozhodnutím Protimonopolného úradu Slovenskej republiky, odboru dohôd obmedzujúcich súťaž, č. 2007/KH/1/1/108 zo dňa 21. 12. 2007 bola podnikateľovi Komora geodetov a kartografov, Na paši 4, 821 02 Bratislava uložená pokuta vo výške 50 000,-Sk, ktorú bol povinný úradu zaplatiť v lehote do 15 dní od nadobudnutia právoplatnosti rozhodnutia. Uvedené rozhodnutie nadobudlo právoplatnosť dňa 15. 7. 2008 a vykonateľnosť dňa 30. 7. 2008.

	Podnikateľ Komora geodetov a kartografov, Na paši 4, 821 02 Bratislava pokutu zaplatil oneskorene. Podľa výpisu zo Štátnej pokladnice Protimonopolný úrad Slovenskej republiky zistil, že predmetná suma bola na jeho účet pripísaná až dňa 29. 9. 2008.

	 Protimonopolný úrad Slovenskej republiky vypočítal penále na základe skutočností, že rozhodnutie sa stalo vykonateľným dňa 30. 7. 2008 a pokuta zaplatená povinným bola na účet pripísaná dňa 29. 9. 2008, t.j. bol v omeškaní 61 dní. Za každý deň omeškania odo dňa 30. 7. 2008 do 29. 9. 2008 je podnikateľ povinný zaplatiť penále vo výške 0,1% z dlžnej sumy za každý deň omeškania, t.j. 50,- Sk, pričom za 61 dní omeškania penále predstavujú 3 050,-Sk. 
	
Poučenie :

	Proti tomuto rozhodnutiu možno podať podľa § 34 ods. 1 zákona č. 136/2001 Z. z. o ochrane hospodárskej súťaže a o zmene a doplnení zákona SNR č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov rozklad na odbor legislatívno-právny a európskych záležitostí Protimonopolného úradu Slovenskej republiky v lehote do 15 dní odo dňa doručenia tohto rozhodnutia. Včas podaný rozklad má odkladný účinok.

Toto rozhodnutie je preskúmateľné súdom podľa § 247 Občianskeho súdneho poriadku po vyčerpaní riadnych opravných prostriedkov.

V zmysle § 71 ods. 1 zákona č. 71/1967 Zb. o správnom konaní v znení neskorších predpisov, ak účastník konania nesplní v určenej lehote dobrovoľne povinnosť uloženú mu rozhodnutím, ktoré je vykonateľné alebo zmierom schváleným správnym orgánom alebo ním zostaveným výkazom nedoplatkov, ich výkon sa uskutoční. 

      Mgr. Peter Demčák
				    riaditeľ odboru legislatívno-právneho 
					  a európskych záležitostí

Rozhodnutie sa doručí:
Komora geodetov a kartografov
Na paši 4
821 02 Bratislava